Marie Curie

Marie Curie naixida como Maria Salomea Skłodowska de Varsovia, Polonia lo 7 de noviembre de 1867 y muerta en Salenches, Francia lo 4 de chulio de 1934) estió una fisica y quimica francesa d'orichen polaco, una pionera en os primers tiempos d'o estudio d'as radiacions. 

Recibió o Premio Nobel de Fisica en 1903, compartiu con Antoine Henri Becquerel y con su hombre Pierre Curie, por os suyos servicios extraordinarios en as suyas rechiras de conchunto sobre os fenomenos radioactivos descubiertos por Henri Becquerel.

 Biografia 
Naxida d'a ciudat de Varsovia o 7 de noviembre de 1867 con o nombre de Maria Skłodowska. A los 15 anyos remata os estudios secundarios, tresladando-se a enta París pa vivir y poder estudiar fisica y quimica en a Sorbona, gracias a que su chirmana viviba en ixa ciudat francesa.

En 1883 se licencia en fisica y a l'anyada siguient en matematicas; en as dos licenciaturas estió a primera d'a promoción y convertindo-se en a primera muller en estar profesora d'ista universidat francesa. Ixa mesma anyada conoixió a Pierre Curie, profesor de fisica en a Sorbona, con qui se casa o 26 de chulio de 1885, cambiando lo suyo nombre a Marie Curie y prencipiando asinas una fructifera colaboración entre os dos que remató con la consecución d'o Premio Nobel de Fisica en 1903, compartiu con Antoine Henri Becquerel.

Fundó lo Instituto Curie en París y en Varsovia, que se mantienen entre los prencipals centros d'investigación medica en l'actualidat. Mientres la Primera Guerra Mundial creó los primers centros radiolochicos pa uso militar. Murió en 1934 a los 66 anyos, en o sanatorio Sancellemoz en Passy, per una anemia aplasica causada per la exposición a la radiación de tubos d'asayo con radio que guardaba en as pochas mientres feba o suyos treballos   Shipman, James; Wilson, Jerry D; Todd, Aaron (2012). An Introduction to Physical Science (en inglés). Boston: Cengage Learning. p. 263. ISBN 978-1-133-10409-4. OCLC 744298470   y en a construcción d'as unidaz móvils de rayos X d'a Primera Guerra Mundial.

 Referencias 

 Vinclos externos 

Categoría:Fisicos de Polonia
Categoría:Fisicos de Francia
Categoría:Quimicos de Polonia
Categoría:Quimicos de Francia
Categoría:Premios Nobel de Fisica
Categoría:Muertos en l'Alta Saboya
Categoría:Naixius de Varsovia
Categoría:1867 (naixencias)
Categoría:1934 (muertes)